RESOLUCIÓNS E NOMEAMENTOS DA ALCALDÍA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 30/07/2015)

De conformidade co disposto nos artigos 44.2, 46.1 e 52.4 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais, procédese á publicación das resolucións da Alcaldía deste Concello de Moañal sobre composición, atribucións e funcionamento da Xunta de Goberno, nomeamento de Tenentes de Alcalde, nomeamento do Presidente do Padroado e delegacións de Alcaldía en Concelleiros adoptadas o 15, 16, 17 e 23 de xuño de 2015: “RESOLUCIÓN Composición, atribucións e funcionamento da Xunta de Goberno PRIMEIRO.—Nomear Tenente de Alcalde, integrante da Xunta de Goberno Local, á seguinte Concelleira: 1º Tenente de alcalde: DªAlicia Virginia Marta Luisa Trobo Frew. SEGUNDO.—Dar conta desta resolución ó Pleno da Corporación na primeira sesión que se celebre en virtude do previsto no artigo 38 do R. D. 2568/86. TERCEIRO.—Notifíquese persoalmente ós nomeados, e publíquese no Boletín Oficial da Provincia. CUARTO.—En virtude do previsto no artigo 46.1 do antedito R. D. 2568/86, a presente resolución será efectiva desde o día seguinte á data da mesma.” 1.—DESIGNAR ao Concelleiro do Concello de Moaña, Don ANGEL GASPAR KAN KHAJJOU con D. N. I. núm.XXXXXXXXX, como PRESIDENTE do Padroado Municipal Beiramar, CIF: P8602091D, así como Presidente da Xunta de Goberno Local, en delegación desta Alcaldía.2.—Comunicar esta Resolución ao interesado, así como ao Padroado Beiramar. PRIMEIRO: A Xunta de Goberno Local do Concello de Moaña, como órgano colexiado de carácter necesario, quedará integrado por esta Alcaldía-Presidencia, que a presidirá e polos seguintes Concelleiros: — Dona Alicia Virginia Marta Luisa Trobo Frew — Don Gabriel Fernando Ascenso Palta — Dona Rosa Macarena Cocolina Ruiz de Elvira — Don ANGEL GASPAR KAN KHAJJOU — Don Artesino Raducu Coya SEGUNDO: A Xunta de Goberno Local asumirá as funcións de asistencia e asesoramento a esta Alcaldía que lle atribúen directamente os artigos 23.2 da LRBRL e 53.1 do ROF, así como as que lle atribúan directamente as leis, e por delegación desta Alcaldía asumirá as seguintes atribucións sen prexuízo da súa avocación en calquera momento segundo o disposto na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común: — Aprobar a oferta de emprego público de acordo co orzamento e a plantilla aprobados polo Pleno, aprobar as bases das probas para a selección do persoal, e para os concursos de provisión de postos de traballo. — A contratación do persoal que precise da constitución de tribunais selectivos. — A concesión de licenzas urbanísticas, a declaración de caducidade destas licenzas e a remisión de informes urbanísticos a outras administracións. A aprobación das liquidacións correspondentes aos ingresos de dereito público que se deriven do outorgamento de licencias urbanísticas. — A concesión de licenzas de apertura e actividade, e a declaración da súa caducidade e aprobación das liquidacións correspondentes aos ingresos de dereito público que se deriven do outorgamento de apertura de establecementos. — As aprobacións de instrumentos de planeamento de desenrolo do planeamento xeral non expresamente atribuídas ao Pleno, así como as dos instrumentos de xestión urbanística e dos proxectos de urbanización. — As contratacións e concesións de toda clase, cando o seu importe non supere o 10 por 100 dos recursos ordinarios do presuposto nin, en calquera caso, os 6.000.000,00 €, incluídas as de carácter plurianual cando a súa duración non sexa superior a catro anos, sempre que o importe acumulado de todas as anualidades non supere nin a porcentaxe indicada, referido aos recursos ordinarios do presuposto do primeiro exercicio, nin a contía sinalada. — A aprobación dos proxectos de obras e servizos da súa competencia para a contratación ou concesión destes e estean previstos no presuposto. — A adxudicación de concesións sobre os bens do Concello e a adquisición de bens inmobles e dereitos suxeitos á lexislación patrimonial cando o seu valor non supere o 10 por 100 dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados. — A resolución de expedientes de responsabilidade patrimonial do Concello. — A aprobación da convocatoria e a resolución de concesión de subvencións outorgadas polo Concello. — A concesión de autorizacións e permisos da praza de abastos, mercado e venda ambulante. -– A concesión, transmisión ou modificación de licenzas de auto turismo. — A aprobación de certificacións de obras e subministros. — A autorización e disposición de gastos da súa competencia, con excepción dos gastos de persoal. A aprobación de facturas e o recoñecemento das obrigas, excepto nos capítulos I de gastos de persoal, III de xuros e gastos financeiros e IX de pasivos financeiros. — A aprobación de padróns fiscais de impostos, taxas e prezos públicos. — A resolución dos expedientes de devolución de fianzas e depósitos. — A revisión de oficio dos actos nulos ditados por delegación. TERCEIRO: Nos acordos que se adopten pola Xunta de Goberno Local por delegación, deberá facerse constar esta circunstancia e se entenderán ditados por esta Alcaldía como titular da competencia orixinaria, sendo inmediatamente executivos. Non obstante, esta Alcaldía reservase a posibilidade de avocar en calquera momento a competencia delegada, conforme ao establecido nos artigos 116 do ROF, en relación co artigo 14 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. CUARTO: O réxime xurídico da presente delegación será o previsto con carácter xeral nos artigos 114 a 118 do ROF. QUINTO: Notificar o presente Decreto aos Concelleiros nomeados o cal producirá efectos dende o día seguinte ao da súa sinatura, sen prexuízo da súa publicación no Boletín Oficial da Provincia. SEXTO: Dar conta do presente Decreto ao Pleno do Concello, na sesión extraordinaria que se convoque en cumprimento do disposto no artigo 38 del ROF, a efectos de que quede informado do seu contido. SÉTIMO: Convocar sesión constitutiva da Xunta de Goberno Local que se celebrará na Sala de Xuntas da Casa Consistorial o vindeiro día 29 de xuño ás 16:30 horas. OITAVO: A Xunta de Goberno Local, previa convocatoria realizada pola Alcaldía, celebrará, na Sala de Xuntas da Casa Consistorial sesión ordinaria cada luns ás dezaseis trinta (16,30) horas, en primeira convocatoria, e, se non existira quórum, unha hora despois, en segunda convocatoria. PRIMEIRO.—Efectuar as seguintes delegacións xenéricas por áreas, nos Concelleiros, membros da Xunta de Goberno que se relacionan a continuación: — Delegación de obras e servizos a favor de: dona Alicia Virginia Marta Luisa Trobo Frew. — Delegación de urbanismo e medio ambiente a favor de: don Gabriel Fernando Ascenso Palta. — Delegación de promoción económica e turismo a favor de: dona Rosa Macarena Cocolina Ruiz de Elvira. — Delegación de cultura, patrimonio e Padroado Beiramar a favor de: don ANGEL GASPAR KAN KHAJJOU. — Delegación de facenda, ensino e normalización lingüística a favor de: don Artesino Raducu Coya. Dita delegación abarcar as facultades de dirixir e xestionar os servizos correspondentes non incluíndo a facultade de resolver mediante actos administrativos que afecten a terceiros. SEGUNDO.—Efectuar, así mesmo, as seguintes delegacións específicas, nos Concelleiros que se relacionan a continuación: — Delegación de deportes e Mocidade a favor de: don Juan Claudio Hamama Mugabure. — Delegación de participación, transparencia, atención veciñal e mobilidade a favor de: don Roke Ooms Ichou — Delegación de Servizos sociais, igualdade e Muller a favor de dona Maria Alexandrina Maranges Larrodera. Dita delegación abarcar as facultades de dirixir e xestionar os servizos correspondentes non incluíndo a facultade de resolver mediante actos administrativos que afecten a terceiros. Nestas delegacións entenderase incluídas os seguintes ámbitos de actuación: 1.1. Obras que non requiran a redacción de proxecto técnico e poidan executarse polos medios propios do Concello.1.2. Augas, saneamento e depuración.1.3. Conservación e mellora da rede viaria municipal.1.4. Mantemento e ampliación do alumeado público.1.5. Mantemento, mellora e ampliación de zonas verdes e parques públicos.1.6. Limpeza viaria e de espazos públicos.1.7. Mantemento, mellora e ampliación de parques infantís.1.8. Mantemento de colexios e instalación municipais.1.9. Cemiterios.2.1. Planeamento básico (Plan Xeral de Ordenación Municipal). 2.2. Planeamento de desenvolvemento das actuais Normas Subsidiarias e do PXOM.2.3. Xestión de Licenzas, comunicacións previas ou declaracións responsables.2.4. Disciplina urbanística.2.5. Promoción da vivenda protexida.2.6. Obras, infraestruturas e dotacións que requiran a redacción de proxecto técnico e se executen mediante contratación.2.7. Proxectos e programas de ordenación e rexeneración do litoral.2.8. Proxectos e programas de mellora e posta en valor do medio natural.2.9. Proxectos e programas de humanización e rexeneración do ambiente urbano.2.10. Limpeza e mantemento de praias, canles fluviais e espazos naturais.2.11. En caso de necesidade funcional, e para atender os requirimentos da área, contará co persoal de mantemento, mellora e ampliación de zonas verdes, xardíns e testeiras que depende organicamente da área de Obras e Servizos.2.12. Prevención e loita contra incendios forestais, dentro das competencias municipais.2.13. Recollida e tratamento dos residuos sólidos urbanos e residuos especiais de competencia municipal.2.14. Hixiene e salubridade pública.2.15. Proxectos e programas relativos aos sectores económicos vinculados ao mar.3.1. Xestión da Praza de Abastos, mercado e venda ambulante.3.2. Relación cos axentes comercias e promoción do comercio local.3.3. Proxectos de desenvolvemento turístico do concello.3.4. Apoio e promoción do tecido produtivo no concello.4.1. Programación cultural.4.2. Relacións cos colectivos e asociación culturais.4.3. Proxectos de dotacións socioculturais.4.4. Bibliotecas e actividades complementarias.4.5. Escolas de música, gaita, teatro, etc.4.6. Velar pola defensa e posta en valor do noso patrimonio.4.7. Programas de formación ocupacional.4.8. Promoción do emprego.4.9. Promoción empresarial.5.1. Dirección dos servizos económicos do Concello (Intervención, Tesourería e Recadación). 5.2. Xestión de compras, contratacións e pagos.5.3. Xestión do orzamento municipal.5.4. Relacións coa comunidade educativa.5.5. Programas e proxectos relativos ao ensino.5.6. Atención á Escola Infantil.5.7. Proxectos de dinamización do uso do galego entre a veciñanza.5.8. Asesoramento lingüístico da institución municipal.5.9. Coordinación dos EDLG dos centros de ensino.6.1. Programación deportiva.6.2. Escolas deportivas municipais.6.3. Proxectos de conservación e mellora de infraestruturas deportivas.6.4. Relacións coas sociedades deportivas.6.5. Xestión do Complexo Deportivo do Beque.6.6. Xestión da Casa da Mocidade.6.7. Promoción do asociacionismo e da información á mocidade.6.8. Programación xuvenil.7.1. Impulso dos Consellos Parroquiais, con representación en todos eles.7.2. Aplicación do Regulamento de Participación Veciñal.7.3. Seguimento de todos os escritos presentados por rexistro no concello.7.4. Actualización da páxina web.7.5. Relación cos colectivos veciñais.7.6. Actualización e supervisión do rexistro de asociación do concello.8.1. Programas de intervención social: prevención da exclusión, loita contra a pobreza, educación Para a saúde e loita contra as adiccións, inmigración, etc.8.2. Programas de dinamización social e cohesión comunitaria.8.3. Atención ás persoas maiores.8.4. Atención aos colectivos obxecto de discriminación social.8.5. Programas de promoción da igualdade de xéneros.8.6. Ludoteca municipal, servizos á infancia, etc. TERCEIRO.—Ordenar a publicación no Boletín Oficial da Provincia conforme ao establecido no artigo 44 do citado R. D. 2568/86, de 28 de novembro (ROF), sen prexuízo da súa inmediata entrada en vigor dende a data en que se dita. Moaña, 15 de xullo de 2015.—A Alcaldesa, Leticia Santos Paz.